**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՕԳՈՍՏՈՍԻ 13-Ի N 1337-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **ՀՀ արդարադատության նախարարություն** | **18.03.2022** |
| **N 27.2/36419-2022** |
| Դիտողություններ և առաջարկություններ չկան: | **Ընդունվել է** |
| 1. **ՀՀ պաշտպանության նախարարություն** | **22.08.2022** |
| **N ՊՆ/510/4014-2022** |
| Դիտողություններ և առաջարկություններ չկան: | **Ընդունվել է** |
| 1. **ՀՀ վարչապետի աշխատակազմի պետաիրավական վարչություն** | **15.09.2002**  **02/10.39/30428-2022** |
| Նախագծով առաջարկվում է երկարաձգել Կառավարության 2020 թվականի օգոստոսի 13-ի  N 1337-Ա որոշմամբ Միքայել Խաչատուրի  Մարգարյանին տրված տարկետման ժամկետը՝  հաշվի առնելով այն հանգամանքը, որ  համալսարան (Գրենոբլ) ժամանելիս  հափշտակել են վերջինիս անձնական  փաստաթղթերը (անձնագիր, վիզա, բանկային  քարտեր) և չունենալով անձնական փաստաթղթեր՝  **իր ուսումը սկսել է 2021 թվականի սեպտեմբերին՝**  **2020 թվականի փոխարեն**, **որն էլ պետք է**  **ավարտվի 2023 թվականի դեկտեմբերին` 2022 թվականի փոխարեն:**  1)Նախ, հարկ ենք համարում ուշադրություն  հրավիրել այն հանգամանքին, որ  Կառավարության 2018 թվականի ապրիլի 12-ի  N 451-Ն որոշմամբ (այսուհետ՝ որոշում)  նախատեսվում է տարկետման երկարաձգման հնարավորություն **միայն համաճարակով կամ**  **այլ արտակարգ իրավիճակով (տարերային**  **աղետների, տեխնոլոգիական վթարների, համաճարակների,**  **դժբախտ պատահարների, հրդեհների և**  **արտակարգ բնույթ կրող այլ դեպքեր) պայմանավորված:** Ըստ էության, ստացվում է, որ  նշված քաղաքացուն **տարկետման**  **երկարաձգման ձևաչափով փաստացի տրվում է**  **նոր տարկետում՝** հաշվի առնելով այն  հանգամանքը, որ տարկետման երկարաձգման հիմքերում քննարկվող դեպքը առկա չէ:  2) Միևնույն ժամանակ, ուշադրություն ենք  հրավիրում որոշման այն դրույթին, որով  պահանջվում է տարկետման ժամկետի  ընթացքում **յուրաքանչյուր տարվա մինչև**  **սեպտեմբերի 30-ը** քաղաքացու կամ նրա  օրինական ներկայացուցչի կամ նրա կողմից  լիազորված անձի կողմից քաղաքացու զինվորական հաշվառումն իրականացրած ստորաբաժանում **ներկայացնել համապատասխան ուսումնական հաստատության կողմից տրված տեղեկանքը`**  **հաջորդ կուրս փոխադրվելու վերաբերյալ:**  Ընդ որում,սահմանվում է պահանջ առ այն, որ նախատեսված փաստաթղթերը սահմանված  ժամկետում չներկայացվելու դեպքում որոշմամբ սահմանված կարգով ՀՀ կրթության և գիտության բնագավառի պետական լիազոր մարմինը  Կառավարություն է ներկայացնում քաղաքացուն  տրված տարկետումը դադարեցնելու մասին Կառավարության որոշման նախագիծ, որի  ընդունումից հետո **քաղաքացին կորցնում է տարկետման իրավունքը և ենթակա է**  **պարտադիր զինվորական ծառայության զորակոչի՝ օրենքով սահմանված կարգով:**  Ստացվում է, որ Միքայել Մարգարյանը դեռևս  2021 թվականի մինչև սեպտեմբերի 30-ը  պետք է ներկայացներ իր՝ հաջորդ կուրս  տեղափոխվելու փաստը հիմնավորող  համապատասխան փաստաթղթերը, իսկ  չներկայացնելու դեպքում անհրաժեշտ էր առաջնորդվել որոշման վերոնշյալ պահանջներով: Այս առումով **ծանրակշիռ պարզաբանման կարիք ունի, թե ինչ հանգամանքների հաշվառմամբ չեն կատարվել որոշմամբ սահմանված պահանջները, ինչպես**  **նաև՝ նման տևական ժամանակ անց նոր միայն**  **խնդրի բարձրաձայնումը:** | **Չի ընդունվել**  Ներկայացված որոշման նախագծով քաղաքացուն փաստացի չի տրվում նոր տարկետում, այլ հիմք ընդունելով այն հանգամանքը, որ այլ երկրում գողացել են քաղաքացու անձը հաստատող փաստաթղթերը, որի պատճառով քաղաքացին իր կամքից անկախ հանգամանքներում չի կարողացել նախատեսված ժամանակացույցով սկսել և շարունակել իր ուսումնառությունը: Հիմք ընդունելով վերը նշվածը՝ առաջարկում ենք քաղաքացու հետ կապված դեպքը դիտարկել ՀՀ կառավարության 2018 թվականի ապրիլի 12-ի N 451-N որոշմամբ հաստատված հավելվածի 16-րդ կետի համատեքստում և հնարավորություն ընձեռնել քաղաքացուն իր կամքից անկախ հանգամանքներով պայմանավորված ուսումնառության ընդհատումը համարել արտակարգ բնույթ կրող իրավիճակ և հնարավորություն տալ իրացնել իր կրթության իրավունքը:  **Չի ընդունվել**  Քաղաքացին իր ուսանող լինելու մասին տեղեկանք ապոստիլ արված և թարգմանված ներկայացրել է ԿԳՄՍ նախարարություն և Պաշտպանության նախարարություն: Քաղաքացու կողմից տեղեկանքը ահմանված ժամկետից ուշ ներկայացնելը պայմանավորված է եղել  Կորոնավիրուսային համավարակով պայմանավորված սահմանափակումները: Ներկայացված տեղեկանքը փաստում է, որ քաղաքացին հանդիսանում է Գրենոբլի տեխնոլոգիական համալսարանի ուսանող, որի պատճառով էլ քաղաքացու տարկետումը չի դադարեցվել:  Իսկ ներկայացված փոփոխության ժամկետների համար հիմք է հանդիսացել քաղաքացու կողմից ներկայացված դիմումը և համալսարանի կողմից ներկայացված տեղեկանքը: |